Phoebe Bridgers

**Phoebe Lucille Bridgers** (født 1994) er en amerikansk singer-songwriter. Indiefolk-musikken hennes består vanligvis av akustisk gitar og former for elektronisk produksjon, med melankolske og lyriske temaer. Hun har mottatt fire Grammy-priser blant totalt elleve nominasjoner.

Bridgers ga ut sitt debutsoloalbum *Stranger in the Alps* i 2017, etterfulgt av *Punisher* i 2020, som begge mottok god kritikk. Hun er medlem av supergruppen boygenius, som ga ut en selvtitulert EP *boygenuis* i 2018, etterfulgt av deres debutalbum *the record* og deres andre EP *the rest* i 2023.

Bridgers har samarbeidet mye med andre artister, blant annet: Taylor Swift, The 1975, Matty Healy, Muna, SZA, Kid Cudi, Christian Lee Hutson, Shame og The National.

## Tidlig liv og utdanning
Phoebe Lucille Bridgers ble født i Pasadena i California 17. august 1994. Moren hennes Jamie jobber med eiendom og som stand-up komiker, og faren bygger studioer for film- og TV-produksjoner. Foreldrene hennes ble skilt da hun var 19 år gammel. Hun er oppvokst i Pasadena, men tilbrakte også deler av barndommen i Ukiah. Som barn opptrådte hun som gatemusiker på Pasadena Farmers Market og begynte å spille gitar rundt 13-årsalderen. Etter ut hun ble uteksameninert fra Sequoyah School begynte hun å studere jazzvokal ved Los Angeles County High School for the Arts i 2009. Hun fikk senere plass på Berklee College of Music i Boston, men sluttet etter kort tid.

## Karriere
### 2014–2018: Tidlig begynnelse og ''Stranger in the Alps''

Bridgers var med i ulike grupper når hun gikk på videregående, blant annet Einsteins Dirty Secret og Sloppy Jane, og spilte ofte konserter i Los Angeles som en soloartist. Etter å ha bestemt seg for å ikke gå på Berklee og heller fokusere på karrieren, økte hennes tilstedeværelse i musikkmiljøet i LA. Dette førte til at hun ble venn med produsenten Tony Berg som begynte å jobbe med henne på hennes første album pro bono. Etter å ha spillt i en Apple- reklame med Sloppy Jane hadde Bridgers fått en viss økonomisk sikkerhet, og planla å fullføre platen og deretter selge den til et plateselskap, i stedet for å prøve å bli signert først. Dette ga henne mer tid og kreativ frihet til å skape det som skulle bli *Stranger in the Alps*. Rundt denne tiden møtte Bridgers den amerikanske singer-songwriteren Ryan Adams gjennom felles samarbeidspartnere, og han ga ut EP-en hennes *Killer* på plateselskapet sitt PAX AM. Bridgers møtte også Julien Baker på hennes 2016-turné langs østkysten.

I 2017 ga hun ut sitt debutstudioalbum *Stranger in the Alps*, som mottok god kritikk. Albumet ble produsert av Tony Berg, Ethan Gruska og Rob Moose, som alle ble værende samarbeidspartnere med Bridgers. Som en promotering for albumet opptrådte Bridgers på CBS This Morning og hold en konsert for NPR Tiny Desk. Flere sanger fra albumet ble omtalt i en rekke TV-produksjoner i løpet av 2018, blant annet *[[Switched at Birth]]*, *[[Castle]]*, *[[Burden of Truth (TV-serie)|Burden of Truth]]*, *[[Lethal Weapon (TV-serie)|Lethal Weapon]]*, og *[[Trinkets (TV-serie)|Trinkets]]*.

Bridgers har sammarbeidet med en rekke artister, og har deltat på eller utgitt låter med blant annet: Lord Huron, Fiona Apple, Matt Berninger and The National, Andrew Bird, Manchester Orchestra, The 1975, Maggie Rogers, Kid Cudi, Taylor Swift og SZA. I tillegg har hun deltatt i helalbum-prosjekter med Conor Oberst, Julien Baker og Lucy Dacus .

### 2018–2019: boygenius og Better Oblivion Community Center

I 2018 slo Bridgers seg sammen med indie-musikerene Julien Baker og Lucy Dacus for å danne supergruppen boygenius. De ga ut tre låter i august i 2018 og kunngjorde deretter en EP, som ble utgitt 26. oktober 2018. Internettmagasinet Pitchfork kalte samarbeidet «magisk». Bandet turnerte i USA i november samme år, og opptrådte på NPR Tiny Desk.

I januar i 2019 kunngjorde Bridgers og Conor Oberst dannelsen av bandet deres Better Oblivion Community Center på The Late Show med Stephen Colbert. De ga ut debutalbumet sitt senere samme måned gjennom. Bandet spilte på CBS This Morning*,* og Bridgers opptrådte for tredje gang på NPR sin Tiny Desk-serie. Bob Boilen, skaperen av Tiny Desk Concerts, sa om albumet deres: «*It's that rare musical partnership where each injects vibrancy into the other's creative side.*»

### 2020–2022: ''Punisher''
26. februar 2020 ga Bridgers ut singelen «Garden Song». 9. april 2020 ga Bridgers ut «Kyoto» og kunngjorde på Instagram at hennes andre album *Punisher* ville bli utgitt 19. juni 2020. Bridgers ga ut albumet en dag tidligere enn oppgitt, og uttalte: «*I'm not [delaying] the record until things go back to 'normal' because I don't think they should. Here it is a little early.*»  Albumet fikk mange positive anmeldelser. I juli i 2020 ga Bridgers ut musikkvideoen til singelen hennes «I Know the End».

Mens hun ventet på resultatene av USAs presidentvalg i 2020, tvitret Bridgers at hun ville covre låta «Iris» av Goo Goo Dolls hvis daværende president Donald Trump tapte. Coveret, som ble spilt inn som en duett med Maggie Rogers under navnet Phoebe & Maggie, ble utgitt på Bridgers Bandcamp- side 13. november og var bare tilgjengelig i én dag. Sangen mottok totalt 28 000 nedlastinger og inntektene gikk til Stacey Abrams' Fair Fight Action-organisasjon for å fremme rettferdige valg både i delstaten Georgia og ellers i landet. 10. november 2020 annonserte Bridgers utgivelsen av en EP med fire spor fra *Punisher,* med tittelen *Copycat Killer*, i samarbeid med Rob Moose. *Copycat Killer* ble utgitt digitalt 20. november 2020. 23. november 2020 ga hun ut et cover av Merle Haggards «If We Make It Through December», hvor inntektene gikk til LAs Downtown Women's Center.

Bridgers fikk fire nominasjoner ved Grammy utdelingen for 2020; «beste nye artist», «beste rockeprestasjon», «beste rockesang» og «beste alternative musikkalbum».

### 2023–: ''the record''
I januar 2023 ble boygenius gjenforenet, og kunngjorde deres debutalbum *the record*, som ble utgitt 31. mars. 

28. mai 2023 ga Bridgers ut singelen «Waiting Room», på Bandcamp, hvor alle inntektene ble donert til Music Will. 

1. februar 2024 annonserte boygenius på et hemmelig show i Los Angeles at de skulle ta pause. De skal ha sagt at de «reiser vekk i overskuelig fremtid». 

Bridgers var den mest prisbelønte personen ved Grammy utdelingen for 2023, og vant tre priser for sitt arbeid med boygenius og én for samarbeidet med SZA.

## Diskografi
### Studioalbum
* 2017: *Stranger in the Alps*, Dead Oceans
* 2020: *Punisher*, Dead Oceans

### EP-er
* 2014: *Killer*
* 2016: *2016 Tour CD*
* 2020: *Inner Demos*
* 2020: *Copycat Killer*
* 2020: *If We Make It Through December*
* 2021: *Day After Tomorrow*
* 2022: *So Much Wine*

## Referanser


## Eksterne lenker
* 
* 
*